LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2002 M. KOVO 18 D. ĮSAKYMO NR. 132 „DĖL SVEIKATOS PRIEŽIŪROS IR FARMACIJOS SPECIALISTŲ PROFESINĖS KVALIFIKACIJOS TOBULINIMO IR JO FINANSAVIMO TVARKOS APRAŠO PATVIRTINIMO“ PAKEITIMO

2024 m. gruodžio 5 d. Nr. V-1232

Vilnius

1. P a k e i č i u Sveikatos priežiūros ir farmacijos specialistų profesinės kvalifikacijos tobulinimo ir jo finansavimo tvarkos aprašą, patvirtintą Lietuvos Respublikos sveikatos apsaugos ministro 2002 m. kovo 18 d. įsakymu Nr. 132 „Dėl Sveikatos priežiūros ir farmacijos specialistų profesinės kvalifikacijos tobulinimo ir jo finansavimo tvarkos aprašo patvirtinimo“ (toliau – Aprašas):

1.1. Pakeičiu 3.1 papunktį ir jį išdėstau taip:

„3.1. specialistų tobulinimui skirtos pasikartojančio pobūdžio tobulinimo programos, apimančios apibrėžtą mokymo turinį, laiką, metodus ir formas (tobulinimo programa, kursas, seminaras, paskaita). Lietuvos švietimo teikėjai pasikartojančio pobūdžio tobulinimo programas vykdo Lietuvoje;“.

1.2. Pakeičiu 3.3 papunktį ir jį išdėstau taip:

„3.3. vienkartiniai specialistų tobulinimo renginiai. Lietuvos švietimo teikėjai vienkartinius renginius vykdo Lietuvoje;“.

1.3. Pakeičiu 3.4 papunktį ir jį išdėstau taip:

„3.4. tobulinimo programų ir praktinių užsiėmimų parengimas;“.

1.4. Pakeičiu 15 punktą ir jį išdėstau taip:

„15. Specialisto dalyvavimą neformaliojo švietimo programoje ir jos baigimą, specialisto dalyvavimą tobulinimosi renginyje, mokslinio pranešimo skaitymą, specialistų tobulinimui skirtos tobulinimo programos parengimą patvirtina švietimo teikėjo ar jo perduotos informacijos pagrindu padarytas įrašas Lietuvos sveikatos priežiūros specialistų kompetencijų platformos informacinėje sistemoje (toliau – pažyma, pažymėjimas).“

1.5. Papildau 151 punktu:

„151. Į Lietuvos sveikatos priežiūros specialistų kompetencijų platformos informacinę sistemą (toliau – Kompetencijų platforma) suvedami Kompetencijų platformos nuostatuose nurodyti duomenys, išskyrus duomenis, nurodytus Tvarkos aprašo 15 punkte, apie Tvarkos aprašo 3.2, 3.4–3.10 papunkčiuose nurodytą tobulinimąsi ir pateikiamas šį tobulinimąsi patvirtinantis (-ys) dokumentas (-ai), nurodytas (-i) Tvarkos aprašo 16–21 punktuose.“

1.6. Pakeičiu 20 punktą ir jį išdėstau taip:

„20. Supervizijos būdu atliktą tobulinimąsi patvirtina supervizuojamo specialisto parengta supervizijos pažyma arba specializuotas supervizorių rengimo studijas baigusius supervizorius vienijančios organizacijos (toliau – supervizorių organizacija) išduotas pažymėjimas.“

1.7. Papildau 201 ir 202 punktais:

„201. Supervizuojamo specialisto parengtoje supervizijos pažymoje nurodoma:

201.1. įstaigos, kurioje vyko supervizija, pavadinimas;

201.2. supervizoriaus vardas, pavardė, profesinė kvalifikacija;

201.3. supervizuojamo specialisto vardas, pavardė, profesinė kvalifikacija;

201.4. tobulinimosi data;

201.5. tobulinimosi tema, ugdytos profesinės žinios ir įgūdžiai;

201.6. tobulinimosi sritys pagal gebėjimų pobūdį ir jų taikymą (pagal Tvarkos aprašo 22 punktą);

201.7. tobulinimosi valandų skaičius.

202. Supervizorių organizacijos išduotame pažymėjime nurodoma:

202.1. supervizorių organizacijos pavadinimas;

202.2. įstaigos, kurioje vyko supervizija, pavadinimas arba kita supervizijos vykdymo vieta;

202.3. supervizoriaus vardas, pavardė;

202.4. supervizuojamo specialisto vardas, pavardė, profesinė kvalifikacija;

202.5. tobulinimosi pradžios ir pabaigos data, trukmė;

202.6. bendrųjų (ne klinikinių (ne specialybinių) profesinių kompetencijų tobulinimosi sritys (pagal Tvarkos aprašo 22.3 papunktį);

202.7. tobulinimosi valandų skaičius.“

1.8. Pakeičiu 21 punkto pirmąją pastraipą ir ją išdėstau taip:

„21. Kartu su Tvarkos aprašo 201 punkte nurodyta supervizuojamo specialisto parengta supervizijos pažyma pateikiami supervizoriaus profesinę kompetenciją patvirtinantys dokumentai (sveikatos mokslų studijų krypčių grupės galiojančios praktikos licencijos numeris arba atitinkamo socialinių mokslų studijų krypčių grupės diplomo kopija ir profesinės veiklos patirtį patvirtinanti pažyma). Supervizorius turi atitikti šiuos reikalavimus:“.

1.9. Pakeičiu 21.3 papunktį ir jį išdėstau taip:

„21.3. specialistų bendrųjų (ne klinikinių (ne specialybinių)) profesinių kompetencijų tobulinimą vykdančio supervizoriaus kompetenciją patvirtina atitiktis Tvarkos aprašo 21.1 ar 21.2 papunktyje nurodytiems reikalavimams arba dokumentas (pažymėjimas, diplomas), patvirtinantis baigtas specializuotas supervizorių rengimo studijas, atitinkančias tarptautinius supervizorių asociacijų nustatytus supervizorių rengimo standartus.“

1.10. Pakeičiu 29 punktą ir jį išdėstau taip:

„29. Vykdant profesinės kvalifikacijos tobulinimą visomis Tvarkos aprašo 3 punkte nurodytomis tobulinimosi formomis, kai specialistams išduodamas profesinės kvalifikacijos tobulinimą patvirtinantis pažymėjimas, reklama draudžiama:

29.1. kontaktinio profesinės kvalifikacijos tobulinimo renginio patalpoje, kurioje skaitomi pranešimai ir (ar) atliekama kita profesinės kvalifikacijos tobulinimo veikla;

29.2. nuotoliniuose profesinės kvalifikacijos tobulinimo renginiuose, įskaitant įgytų žinių ir gebėjimų vertinimo užduočių ir profesinės kvalifikacijos tobulinimo pažymėjimų pateikimą. Skaitmeninės komunikacijos platformos lange, kuriame vykdomas nuotolinis profesinės kvalifikacijos tobulinimo renginys, negalima pateikti nuorodų į kitas interneto svetaines, kuriose teikiama reklama;

29.3. pateikiamuose pranešimuose;

29.4. žinių ir gebėjimų vertinimo užduotyse;

29.5. profesinės kvalifikacijos tobulinimo pažymėjimuose.“

1.11. Pakeičiu 33 punktą ir jį išdėstau taip:

„33. Informacija apie specialistų tobulinimui skirtas programas, tobulinimosi renginius įrašoma ir administruojama Kompetencijų platformoje, švietimo teikėjams suvedant tobulinimo programų ir tobulinimo renginių duomenis. Kompetencijų platformoje įvestus duomenis tvirtina Higienos institutas.“

1.12. Pakeičiu 44 punktą ir jį išdėstau taip:

„44. Specialistų tobulinimui skirtų įvairių formų pasikartojančio pobūdžio tobulinimo programos, specialistų tobulinimo renginio pavadinimas tobulinimą patvirtinančiame pažymėjime turi sutapti su Kompetencijų platformoje registruotu pavadinimu.“

1.13. Pakeičiu priedą ir jį išdėstau nauja redakcija (pridedama).

2. N u s t a t a u, kad:

2.1. šis įsakymas įsigalioja 2025 m. sausio 1 d.;

2.2. šiuo įsakymu pakeisto Aprašo 21.3 papunkčio reikalavimai netaikomi supervizoriams, vykdantiems specialistų bendrųjų (ne klinikinių (ne specialybinių)) profesinių kompetencijų tobulinimą, iki šio įsakymo įsigaliojimo baigusiems specializuotas supervizorių rengimo studijas ar mokymus ir turintiems tai patvirtinantį dokumentą (pažymėjimą, diplomą).

Laikinai einantis sveikatos apsaugos ministro pareigas	Aurimas Pečkauskas

Sveikatos priežiūros ir farmacijos specialistų profesinės

kvalifikacijos tobulinimo ir jo finansavimo tvarkos aprašo

priedas

SPECIALISTŲ PROFESINĖS KVALIFIKACIJOS PRIVALOMOJO TOBULINIMO TIKSLINIŲ PROGRAMŲ SĄRAŠAS

Programos pavadinimas	Tikslinė grupė	Minimali programos trukmė ir reikalavimai
Pirmoji medicinos pagalba	Visi Asmens sveikatos priežiūros veiklos rūšių sąraše, patvirtintame Lietuvos Respublikos sveikatos apsaugos ministro 1999 m. vasario 5 d. įsakymu Nr. 61 „Dėl Asmens sveikatos priežiūros veiklos rūšių sąrašo patvirtinimo“, išvardyti veiklą vykdantys specialistai (išskyrus gydytoją anesteziologą reanimatologą, vaikų intensyviosios terapijos gydytoją, skubiosios medicinos gydytoją, paramediką, skubiosios medicinos pagalbos paramediką); papildomosios ir alternatyviosios sveikatos priežiūros specialistai, farmacijos specialistai.	Trukmė – 8 val., iš jų ne mažiau kaip pusė kurso laiko trukmės turi būti skiriama praktiniams įgūdžiams tobulinti (pagal Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl Asmens sveikatos priežiūros įstaigos pirmosios medicinos pagalbos rinkinio aprašo, Pirmosios pagalbos rinkinio aprašo ir Asmens sveikatos priežiūros ir farmacijos specialistų kompetencijos teikiant pirmąją medicinos pagalbą aprašo patvirtinimo“ nustatytą asmens sveikatos priežiūros ir farmacijos specialistų kompetenciją teikiant pirmąją medicinos pagalbą). Praktinių įgūdžių tobulinimas turi vykti naudojant medicininę simuliacinę įrangą.
Racionalus antimikrobinių vaistinių preparatų skyrimas ir vartojimas	Medicinos gydytojai (visų profesinių kvalifikacijų gydytojai, išskyrus darbo medicinos gydytoją, gydytoją dietologą, gydytoją onkologą radioterapeutą, gydytoją psichiatrą, gydytoją vaikų ir paauglių psichiatrą, gydytoją genetiką, gydytoją patologą, gydytoją radiologą, teismo medicinos gydytoją, fizinės medicinos ir reabilitacijos gydytoją, gydytoją onkologą chemoterapeutą, gydytoją vaikų onkohematologą); farmacijos specialistai; visų profesinių kvalifikacijų gydytojai odontologai.	Trukmė – 6 val. Programoje turi būti šios temos: - antimikrobinio atsparumo situacija / problema Lietuvoje ir Europoje / pasaulyje; - antimikrobinių vaistų grupės, jų veikimo principai ir antimikrobinis veikimas; - atsparumo antimikrobiniams vaistams priežastys; - racionalaus antimikrobinio gydymo principai.

____________________